બનાવની મળતી વિગત મુજબ, મહુવાના ખાર વિસ્તારમાં રહેતી ૧૩ વર્ષિય સગીરાને ચાર માસ પૂર્વે કોઈ અજાણ્યો શખ્સ મોઢે રૂમાલ બાંધી સગીરાનું અપહરણ કરી લઈ જઈ સગીરાની ઈચ્છા વિરૂધ્ધ દુષ્કર્મ આચરી ફરાર થઈ ગયો હતો. સગીરાને ચાર માસ બાદ ગર્ભ રહી ગયાની જાણ તેના પરિવારજનોને થતા સમગ્ર મામલો બહાર આવ્યો હતો અને પરિવારજનો પર જાણે આભ તુટી પડ્યું હોય તેવા દ્રશ્યો સર્જાયા હતા. બનાવ અંગે મહુવા પોલીસે સગીરાની ફરિયાદ લઈ અજાણ્યા શખ્સ વિરૂધ્ધ કલમ ૩૭૬, ૩૬૩, પોસ્કોની કલમ ૪-ક મુજબ ગુનો નોંધી વધુ તપાસ પી.આઈ. વારોતરીયાએ હાથ ધરી છે.